ఎస్‌బిఐ బడ్డీ విత్‌డ్రాలకు మాత్రమే ఛార్జీలు
దిగొచ్చిన ఎస్‌బిఐ ఎటిఎం విత్‌డ్రాలపై వివరణ
కొచ్చిన్‌, మే 13: అన్నిఎటిఎం విత్‌డ్రా లపై రూ.25 ఛార్జీలు ఉండబోవని భారతీయస్టేట్‌బ్యాంకు వివరణ ఇచ్చింది. ఎస్‌బిఐ బడ్డీయాప్‌ద్వారా ఎటిఎంల నుంచి చేసే విత్‌డ్రాల పైనే ఈ ఛార్జీలు వసూలవుతాయని వెల్లడించింది. జూన్‌ఒకటవ తేదీ నుంచి ఎస్‌బిఐ బడ్డీ నుంచి ఎటిఎంల ద్వారా తీసుకునే మొత్తాలకు ఈ ఛార్జీలు అనివార్యంగా వెల్లడించింది. ఎస్‌బిఐ మొబైల్‌ వ్యాలెట్‌ యాప్‌ ఎస్‌బిఐ బడ్డి సాయంతో ఎటిఎంను వినియోగించుకునే అవకా శం ఉంది. అయితే ఈ ఛార్జీలు కేవలం ఎస్‌బిఐ బడ్డీ కస్టమర్లకు మాత్రమే నని ఎస్‌బిఐ వెల్లడించిం ది. ఎస్‌బిఐ ఎటిఎం ఛార్జీల పై వెల్లువెత్తిన నిరసనను దృష్టిలో ఉంచుకుని ఎస్‌బిఐ వివ రణ ఇచ్చింది. అయితేముందు నోటిఫి కేషన్‌లో ఎస్‌బిఐ అన్ని విత్‌డ్రాలపైనా రూ.25 ఛార్జిచేస్తామని ప్రకటించిన సంగతి తెలిసిందే. అలాగే బ్యాంకు ఎటిఎంల నుంచి ఉచిత విత్‌డ్రాల సంఖ్య అదేవిధంగా ఉంటుందని వెల్లడించింది. జన్‌ధన్‌ఖాతాదారులు ఎస్‌బిఐలో నాలుగు ఉచిత విత్‌డ్రాలను వినియోగించుకునే అవకాశం ఉంటుం ది. సాధారణ సేవింగ్స్‌బ్యాంకు ఖాతాదారులు ఎనిమిదివరకూ ఉచిత లావాదేవీలు చేసుకోవచ్చు. ఐదు ఎస్‌బిఐ ఎటిఎంలు, మరోమూడు ఇతర బ్యాంకుల ఎటిఎంల నుంచి కూడా చేసుకునే అవకాశం ఉంది. మెట్రోనగరాల్లో ఈ వెసులుబాటు ఉంది. నాన్‌మెట్రో నగరాల్లో పదివరకూ ఉచిత లావాదేవీలు నిర్వహించుకోవచ్చు. వీటిలో ఐదు ఎస్‌బిఐఎటిఎంలు, మరో ఐదు ఇతర బ్యాంకుల ఎటిఎంలద్వారా చేసుకునే అవకాశం ఉంది. ఎస్‌బిఐ చేసిన ఈప్రణాళికలపై కేరళ ఆర్థికమంత్రి థామస్‌ ఇసాక్‌మాట్లాడుతూ పెరి గిపోతున్న 1.67 లక్షల కోట్ల నిరర్ధక ఆస్తుల నుంచి అధిగమించేందుకు ఎస్‌బిఐ ఇటువంటి పిచ్చి ఆలోచనలు చేస్తోం దని విమర్శించారు. ఎస్‌బిఐ లాభాలు కూడా తగ్గుతున్నాయని ఈ నష్టాలు అధిగమిం చేందుకే ఛార్జీలు పెంచేస్తున్నారని ఆర్థిక మంత్రి పేర్కొ న్నారు. ప్రైవేటు బ్యాంకులు సైతం ఇలా చేసేందుకు సాహసించకపోతుంటే ప్రభుత్వ రం గంలోని ఎస్‌బిఐ మాత్రం భారీ ఎత్తున వసూళ్లకు పాల్పడుతోందని ఇసాక్‌ విమర్శించారు.